Klasė: 2 klasė.

Pamokos tema: Ką matuojame termometru?

Uždaviniai:

Naudodamiesi buitiniais temperatūros matavimo prietaisais gebės išmatuoti temperatūrą.

Atlikdami stebėjimą ir bandymą gebės saugiai naudotis gamtos tyrimo priemonėmis ir buityje naudojamais prietaisais.

Bendraudamas ir bendradarbiaudamas su klasės draugais pakartos jau įgytas žinias, grupėse atliks bandymą, suformuluos išvadą ir 2-3 sakiniais jas suprantamai išsakys.

Priemonės tyrimui: įvairios paskirties termometrai, laikrodis.

Priemonės bandymui: termometras lauko oro tempetratūrai matuoti, stiklinės su šaltu vandeniu.

Pamokos eiga:

1 užduotis. Tyrimas.

Mokiniai kartu su mokytoja tyrinėja įvairius termometrus ( gyvsidabrinius, elektroninius, vandens, oro) . Aptariami termometrų panašumai, skirtumai, atkreipiamas dėmesys į skalę, vamzdelį, formą. Nurodo ir užduočių lape pažymi kokie yra termometrai, sugrupuoja termometrus pagal paskirtį. Atlikus tyrimą aptariami rezultatai, suformuluojama išvada.

2 užduotis.

Mokiniai kartu su mokytoja aiškinasi kaip matuojama kūno temperatūra. Matuoja kūno temperatūrą elektroniniu, gyvsidabriniu termometru. Užduočių lape žymi matavimo temperatūrą ir laiką kiek užtruko matavimas. Suformuluoja išvadas.

3 užduotis.

Bandymas su termometru.

* Užduočių lape pažymi lauko termometro rodmenis, kuris parodo klasės oro tempetratūrą.
* Lauko termometras įkišamas į šaltą vandenį, palaukiama kol termometras pradės rodyti vandens temperatūrą. Užduočių lape pažymi temperatūrą.
* Termometras išimamas iš vandens ir stebimas jo skysčio stulpelis. Suformuluoja bandymo išvadą.

Refleksija

Kahoot

1 klausimas.

Ką matuoja šis termometras?

2 klausimas

Kada termometro stulpelyje skystis kyla?

3 klausimas

Kada termometro stulpelyje skystis leidžiasi?

Užduočių lapas

|  |  |
| --- | --- |
| Veikla | Išvados |
| 1 užduotis. Tyrimas.  Parašyti kokie yra termometrai, sugrupuoti termometrus pagal paskirtį. |  |
| 2 užduotis. Tyrimas  Pamatuoti kūno temperatūrą elektroniniu, gyvsidabriniu termometru. Išvadose pažymėti matavimo temperatūrą ir laiką, kiek užtruko matavimas. | Elektroniniu –  Gyvsidabriniu – |
| 3 užduotis. Bandymas su termometru.   * Užduočių lape pažymėti lauko termometro rodmenis, kuris parodo klasės oro tempetratūrą. * **Lauko termometras** įkišamas į šaltą vandenį, palaukiama kol termometras pradės rodyti vandens temperatūrą. Užduočių lape pažymi temperatūrą. * Termometras išimamas iš vandens ir stebimas jo skysčio stulpelis. Suformuluoja bandymo išvadą. | Kalės oro temperatūra –  Vandens temperatūra –  Išvada - |